**Бастауыш сынып оқушыларының функционалдық сауаттылығын қалыптастыру.**

Мектеп оқушыларының функционалдық сауаттылығы дегеніміз-оқушының пәнді терең түсіну қабілетін дамыту,алған білімін сыныптан тыс жерде ,кез келген жағдайда тиімді пайдалана білуін қамтамасыз ету.егер осы шарттардың бастауыш сыныпта орындалғанында оқушының функционалдық сауаттылығы қалыптасады.

Бастауыш сынып оқушыларының фнкционалдық сауаттылық мазмұны мынадай:

-оқу,жазу сауаттылығы;

-жаратылыстану ғылымындағы сауаттылығы;

-математикалық сауаттылығы;

-компьютерлік сауаттылығы,

-денсаулық мәселесіндегі сауаттылығы;

-құқықтық сауаттылығы.

Оқушылардың функционалдық сауаттылығын дамытуда оқу бағдарламасындағы әрбір пәннің маңызы зор.Әр пәннің бағдарламасы осы мәселеге бағытталып жасалған.

Бастауыш сынып оқушыларының функционалдық сауаттылығын арттыруда жаңа инновациялық әдіс-тәсілдердің ең тиімдісін пайдалану жоғары нәтиже береді,олар сын тұрғысынан ойлау,интербелсенді оқыту т.б.

Интербелсенді әдісте оқушылар төмендегідей білім,білік,дағды,машықтарға үйренеді:

-терең ойлану,жеке рефлексиялық қабілеттерді дамыту:

-өз идеялары мен әрекеттерін талдау және оларға баға беру;

-ақпаратты өздігімен түсініп,жан-жақты талдап,таңдап алу,

-өздігімен жаңа түсінік пен білім құрастыру;

-пікірталастарға қатысып өз ойымен пікірін дәлелдеу:-шешім қабылдау;

Сын тұрғысынан ойлауды үйрету үшін,мына шараларды білуі қажет:

-оқушыларға ойланып толғануға,ойын ашық айтуға рұқсат беру;

-әртүрлі пікірлерді қабылдау;

-қиялын дамыту үшін «Менің ойымша» деген жауапқа дағдыландыру;

-әртүрлі жауапқа бірдей қарау,жақсысын мадактап,жаманын сынамау;

Оқушылардың сабаққа деген қызығушылығын арттыру үшін мұғалім шебер болуы керек.Ол баланы қалай оқыту,оның сабаққа деген ынтасын қалай ашуға болады деген сұрақтар төңірегінде жұмыс жасауы тиіс.

Сабақта функционалдық сауаттылықты қалыптастыру үшін пән мұғалімі оқушының назарын аудару үшін сабақ кезінде әртүрлі тақырыптық ,пәнаралық,сыныпаралық, байланыс орнатып,қызықты әңгімелерді сахналық көрініс ретінде өтуді ұйымдастыра білуі қажет.сонымен қатар,түрлі көрнекілік құралдарын қолдану, сұрақ-жауап,талдау,жинақтау,ажырату,тақтаға жазу,айтқан ойды мысалдармен дәлелдеу,сөздікпен жұмыс,проблемалық мәселелерге жауап беру,оқушының бірін-бірі сынауы,ғылыми зерттеу жазып қорғауы,әртүрлі әдіс-тәсілдерді қолдануы керек.

Қоғам ілгері дамыған сайын оқыту мазмұны да күнделікті жаңарып,жетілдіріліп отырады.Сондықтан әр түрлі оқыту технологияларын оқу мазмұны мен оқушылардың жас және психологиялық ерекшеліктеріне сай таңдап,тәжірибеден сынап қараудың маңызы зор.

Қорыта келе,оқушылардың функционалдық сауаттылығын дамыту-бүгінгі заман талабы. Осы ретте ,бастауыш сыныпта сабақты дұрыс жүргізе білудің маңызы зор.Педагаогтің шеберлігі,яғни шығармашылықпен жауапкершілікті ұштастырып сабақ өткізуі,бұл заман талабынан туындап отырған мәселе.

Жоғарыда айтылған жұмыстардың барлығынан көретін нәтижеміз,тұлғаның сөздік қоры молаяды,ізденімпаздыққа үйренеді,,ойлау қабілеті артады,ойын еркін айтады,белсенділігі артады,шығармашыл жұмыс істейді,қиялы ұшталады,тапқырлыққа үйренеді.

«Қожагелді батыр атындағы орта мектебі» КММ, мектеп директорының бастауыш сыныптар бойынша орынбасары: Г.С.Абильмажинова